|  |  |  |  |
| --- | --- | --- | --- |
|  | **Balatonkenese Város**  **Önkormányzata** |  | 8174 Balatonkenese, Béri B. Á. tér 1.  Postacím: 8174 Balatonkenese, Pf. 1.  Telefon: (+36-88) 481 087  Telefax: (+36-88) 481 741  Honlap: [www.balatonkenese.hu](http://www.balatonkenese.hu/)  E-mail: [hivatal@balatonkenese.hu](mailto:hivatal@balatonkenese.hu) |

**Hirdetmény**

Balatonkenese Város Önkormányzatának Képviselő-testülete **felhívást tesz közzé** a helyi elismerő címek és kitüntetések alapításáról, adományozásuk rendjéről szóló 5/2023. (IV. 5.) önkormányzati rendelete alapján **„Balatonkenese Jövőjéért” díj,** valamint a **„Balatonkenese Kultúrájáért” díj adományozására történő javaslattételre.**

Kérjük, hogy az alábbiak szerint tegyen javalatot:

Az adományozott személyekre **az ajánlatot indoklással együtt** **2023. november 5. napjáig a Kulturális - Oktatási, Ifjúsági és Sport Bizottsághoz címzett, zárt borítékban nyújthatja be, a Balatonkenesei Polgármesteri Hivatal ügyfélszolgálatán** (8174 Balatonkenese, Béri Balogh Ádám tér 1.).

**A Balatonkenese Jövőjéért Díj alapításának célja** azoknak a személyeknek az elismerése, akik a településen a nevelő-oktató munkát elősegítve, a fiatalabb és idősebb generációk együttélésében, a városunk közösségi életének formálásában több évtizedes, kiemelkedő munkát végeztek és ezzel olyan életművet alkottak, mely méltó arra, hogy az önkormányzat elismerését elnyerje és a jövő generáció számára ezen személyek munkáját példaként állítsa. A díj csak természetes személyeknek adományozható, évenként legfeljebb két fő kaphatja.

**A Balatonkenese Kultúrájáért Díj adományozható** a kultúra, a művészet és a közművelődés területén dolgozó azon személyeknek, közösségeknek, akik legalább 5 éves kiemelkedő szakmai múlttal, példamutató magatartással, aktív közéleti tevékenységgel rendelkeznek. Magas színvonalú munkájukkal elősegítik Balatonkenesén a kultúra, illetve a művelődés fejlődését.

Balatonkenese, 2023. szeptember 14.

**Jurcsó János**

polgármester